  Майя Бывальцева 15-тӥ шуркынмонэ потон уе Удмуртиын улӥсьёс тужгес бадӟым толэзез адӟыны быгатозы. Кызьы ивортэ ТАСС, Музъемлэн спутникез берлозэ таӵе матын вал 1948-тӥ арын. «Со явление луэ Толэзь но Музъем тужгес матэ кариськонзы дыръя. Соос виссы 357 сюрс иськемысен 406 сюрс иськемозь вошъяське. Толэзьлэн адӟиськись дискез, мукет вакытъёсы сярысь, бадӟымгес луэ», — верамын ивортонын. Уйпал полушариын улӥсьёс астрономиысь эшшо одӥгзэ тунсыко явлениез адӟыны быгатозы 16-тӥ шуркынмонэ, соку Музъем вадьсын «кизили зор» усёз. Тодады вайытом, матысь нуналъёсы Удмуртиын сайкыт, кезьыт, лымытэк куазь луоз. Тегъёс: Науканотехника Удмуртия Россия астрономия Толэзь  